Un accident rutier, soldat cu rănirea unui bărbat în vârstă de aproximativ 45 de ani, s-a produs luni seară în orașul Băicoi. Vinovat de producerea accidentului este un șofer de 21 de ani, care conducea un bolid de lux Maserati Levante.
Accidentul s-a produs luni seara într-o intersecție din Băicoi, iar surse apropiate anchetei au confirmat că șoferul autoturismului de lux nu a acordat prioritate, lovind o altă mașină care circula regulamentar.
În urma impactului, șoferul nevinovat a fost proiectat într-un imobil de pe marginea drumului și a fost transportat la spitalul județean de urgență din Ploiești pentru acordarea de îngrijiri medicale.
Pe tik-tok au apărut imagini de la locul accidentului:
@kot.asisten.rutieAccident grav Baicoi Maserati vs Mercedes♬ sunet original – Victor♥️Maria
Șoferul care a provocat accidentul își cumpărase mașina în aceeași zi de la reprezentanța unei companii de vânzări mașini rulate.
Pe canalul de tik-tok al vânzătorului a fost postat un clip cu momentul în care proprietarului i-a fost înmânată cheia bolidului cu mesajul: "Poate cel mai tânăr proprietar de Levante din România".
@autode.ro #autode #tiktok #masini #auto #evaluari #buyback #brtgroup #fyp #fypシ ♬ sunet original – Autode.ro
În urma accidentului, șoferului de 21 de ani i s-a eliberat o adeverință în baza căruia va putea conduce 15 zile, urmând ca acest drept să-i fie prelungit de către procurorul de caz până la finalizarea anchetei.
Dacă va fi găsit vinovat, șoferul riscă să-i fie suspendat dreptul de a conduce până la șase luni sau chiar anulat.
Levante este modeul SUV al producătorului auto italian Maserati. Prețul unei mașini noi se apropie de 100.000 de euro, în funcție de dotări, iar la "mâna a doua" de la 30.000 de euro în sus, în funcție de anul fabricației și numărul de kilometri parcurși.